ང་བི་ཌི་ནམ་ཡུལ་དུ་བསླེབས་ཏེ་བདུན་ཕྲག་ཅིག་ཕྱིན་པ་དང་།རྒྱལ་ས་ཧེ་ནོ་ཡེ་ནས་ཧོ་ཅི་མིན་གྲོང་ཁྱེར་བར་གྱི་འགྲུལ་བཞུད་དེ་སྤྲོ་སྐྱིད་ལྡན་པ་ཞིག་བྱུང་།གོ་སྒྲིག་བྱེད་པོ་དང་།དྭང་བླངས་ཞབས་ཞུ་བ།དེ་བཞིན་སྦྱིན་བདག་རྣམས་ཀྱི་སྒེར་སེམས་མེད་པའི་ཀུན་སློང་དང་།ལས་འཆར་འགོད་སྟངས།ལག་ལེན་བསྟར་སྟངས་བཅས་ལ་གཞིགས་ཚེ་རྒྱལ་ཁབ་འདིའི་ནང་མ་འོངས་པར་ཆོས་ཀྱི་མདུན་ལམ་བཟང་པོ་མཐོང་གི་འདུགགྲུབ་འབྲས་ཀྱང་གསལ་པོ་རེད།ང་འདིར་ཡོང་དོན་ཡང་ས་གནས་སུ་ཆོས་ཀྱི་བྱེད་སྒོར་རམ་འདེགས་དང་བི་ཌི་ནམ་མི་མང་ལ་ཕན་སེམས་ཀྱིས་ཡོང་བ་ཡིན་པས་འདི་གཉིས་འགྲུབ་ན་ངའི་རེ་དོན་འགྲུབ་པ་རེད།བི་ཌི་ནམ་ཡུལ་གྱི་ཆོས་ཀྱི་སློབ་དཔོན་དང་ཆོས་བྱེད་ཀུན་ནས་སྟོན་པ་སངས་རྒྱས་ཀྱི་དུས་ནས་རིམ་བཞིན་དར་བའི་ཆོས་ཀྱི་སྲོལ་རྒྱུན་རྒྱུན་འཛིན་བྱས་པར་ཡི་རང་བསྔགས་བརྗོད་བྱེད་རྒྱུ་ཡིན།ཆོས་ཉམས་སུ་བླང་ན་ཆོས་ཀྱི་སྲོལ་རྒྱུན་གསོན་གནས་ཐུབ་པ་ཡིན།ང་ཚོས་ཆོས་ལུགས་གང་ཞིག་ལ་ཞུགས་པ་ཡིན་ནའང་སེམས་ཅན་ལ་ཕན་སེམས་དེ་བརྟན་པོར་གནས་པའི་སྨོན་ལམ་འདེབས་རྒྱུ་ཡིན།།